Davis hadde kommandoen over en brigade av infanteri omkring hovedstaden Richmond og i det sydøstlige Virginia. Sent på våren 1863 ble han beordret til Henry Heths Division, i 3. Korps av Army of Northern Virginia, som forsterkning for Robert E. Lee under hans invasjon av Nordstatene. Med kommando over 2., 11., 42. Mississippi samt 55. North Carolina infanteriregimenter marsjerte han inn i Pennsylvania.